SET ปิดเช้าวูบ 10 จุด ตามตปท. หลังนลท.รอความชัดเจนกรณีสหรัฐฯชัตดาวน์-เจรจาการค้าจีน
SET ปิดเช้าวูบ 10 จุด ตามตปท. หลังนลท.รอความชัดเจนกรณีสหรัฐฯชัตดาวน์-เจรจาการค้าจีน โดยดัชนีปิดตลาดเช้านี้ที่ระดับ 1,642.61 จุด ลดลง 10.03 จุด หรือ 0.61% มูลค่าการซื้อขาย 2.35 หมื่นล้านบาท
15 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,642.61 จุด ลดลง 10.03 จุด หรือ 0.61% มูลค่าการซื้อขาย 2.35 หมื่นล้านบาท
10 หุ้นกดดัชนีเช้านี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเช้านี้พักตัว หลังจากขึ้นไปตอบรับปัจจัยบวกพอควรแล้ว โดยตลาดฯยังเป็นลักษณะของการเล่นเทรดดิ้ง
ขณะที่ตลาดหุ้นในภูมิภาคเอเชียเช้านี้ส่วนใหญ่ติดลบเล็กน้อย เป็นลักษณะของการ Wait &amp; See รอความชัดเจนประเด็นการปิดหน่วยงาน (ชัตดาวน์) ในสหรัฐฯ และการเจรจาการค้าระหว่างสหรัฐและจีนจะมีความคืบหน้าออกมาอย่างไร
ส่วนปัจจัยการเมืองในประเทศ ขณะนี้ก็มีโอกาสสูงขึ้นที่พรรคพลังประชารัฐจะได้จัดตั้งรัฐบาล พร้อมแนะให้ติดตามการทยอยประกาศผลประกอบการของบริษัทจดทะเบียน
สำหรับแนวโน้มการลงทุนในช่วงบ่ายนี้ นายพิชัย กล่วว่า ตลาดฯคงจะแกว่งตัวในกรอบ โดยมีแนวรับ 1,640 จุด ส่วนแนวต้าน 1,662 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA   มูลค่าการซื้อขาย 3,880.23 ล้านบาท ปิดที่ 47.25 บาท  ลดลง 3.50 บาท
AOT  มูลค่าการซื้อขาย  1,016.22 ล้านบาท ปิดที่ 67.75 บาท  ลดลง 1 บาท
BDMS  มูลค่าการซื้อขาย  825.82 ล้านบาท ปิดที่ 23.80 บาท  เพิ่มขึ้น 0.10 บาท
BTS มูลค่าการซื้อขาย 798.11 ล้านบาท ปิดที่ 10.20 บาท  เพิ่มขึ้น 0.25 บาท
CPALL มูลค่าการซื้อขาย 685.09 ล้านบาท ปิดที่ 77.25 บาท  ลดลง 0.25 บาท